Държавен вестник, бр. 67, 2018 г., стр. 21

БРОЙ  67	
Д Ъ Р Ж А В Е Н  В Е С Т Н И К 	
СТР.  21  
1. в случай че не са се явили на опреде­
лените за провеждане на конкурса дата, час 
и място;
2. при опит за преписване по време на 
тестовете и неспазване на указанията, които 
се дават за провеждането им;
3. при деклариран писмен отказ на канди­
дата от участие в конкурса;
4. в случай че не отговарят на специфич­
ните изисквания по чл. 8.
(2) За установяване на обстоятелствата по 
ал. 1, т. 1 и 2 звеното за управление на чо­
вешките ресурси изготвя протокол, който се 
предоставя на председателя на конкурсната 
комисия.
(3) Конкурсната комисия се запознава 
с протокола по ал. 2 и изготвя решение, с 
което прекратява участието в конкурса на 
кандидатите, за които са налице обстоятел­
ства по ал. 1.
(4) Решението по ал. 3 съдържа и мотиви 
за прекратяване на участието в конкурса на 
съответните кандидати.
(5) Решението по ал. 3 се обявява на ин­
тернет страницата на КПКОНПИ, като се 
посочват основанията за прекратяване на 
участието в конкурса на кандидатите. 
(6) Решението по ал. 3 не подлежи на 
обжалване.
Раздел ІІІ
Оценка на нивото на езикова култура 
Чл. 21. (1) Оценка на нивото на езикова 
култура се извършва чрез провеждане на тест, 
като резултатите се вписват в протокол.
(2) Тестът съдържа 30 (тридесет) бр. въпро­
си от затворен тип, като верният отговор на 
всеки един въпрос носи 1 (една) точка. 
(3) За успешно преминал теста се счита 
кандидат, отговорил на 15 (петнадесет) верни 
отговора и съответно получил 15 (петнадесет) 
точки.
Чл. 22. Комисията обявява резултатите от 
етапа „Оценка на нивото на езикова култура“ 
на интернет страницата на КПКОНПИ и до­
пуска до участие в следващия конкурсен етап 
кандидатите, преминали елиминаторния праг.
Раздел ІV
Оценка на нивото на обща компетентност
Чл. 23. (1) Нивото на обща компетентност 
се оценява чрез провеждане на тест, с който 
се установяват базисните познания по нор­
мативни и подзаконови нормативни актове –  
Конституцията на Република България, Закона 
за противодействие на корупцията и отнема­
не на незаконно придобитото имущество и 
Правилника за устройството и дейността на 
КПКОНПИ и нейната администрация, Закона 
за защита на класифицираната информация 
и правилника за прилагането му, Закона за 
Държавна агенция „Национална сигурност“ 
и правилника за прилагането му, Закона за 
Министерството на вътрешните работи и 
Правилника за устройството и дейността на 
МВР, Закона за управление и функциониране 
на системата за национална сигурност, Зако­
на за съдебната власт, Наказателния кодекс, 
Наказателно-процесуалния кодекс, Закона за 
специалните разузнавателни средства, Закона 
за защита на личните данни, както и други 
нормативни актове, според спецификата на 
заеманата длъжност. Резултатите от проведе­
ния тест се вписват в протокол.
(2) Продължителността на провеждането 
на всеки конкретен начин се определя от 
конкурсната комисия, като началото и краят 
се обявяват от председателя на комисията.
(3) Конкурсната комисия осигурява лис-
тове, подпечатани с печата на КПКОНПИ. 
Писмените работи се поставят в плик – го­
лям формат, а в плик – малък формат, всеки 
кандидат запечатва попълнен формуляр с 
неговото име.
(4) Отварянето на плика – малък формат, 
става след като тестът се оцени от проверя­
ващите, за да се отбележи резултатът срещу 
името на кандидата.
(5) Конкурсната комисия изготвя три раз­
лични варианта на тест със затворени въпроси 
с един възможен верен отговор.
(6) След обявяване на началото на про­
веждането на конкурса един от кандидатите 
изтегля чрез жребий един от вариантите на 
теста и го обявява на всички кандидати.
(7) Системата за определяне на резултати­
те, както и минималният резултат, при който 
кандидатът се счита за успешно издържал 
теста, се обявяват на участниците преди за­
почването на конкурса, както следва:
1. отговорите на въпросите от теста на 
всеки кандидат се проверяват от членовете 
на комисията, като извършената проверка се 
удостоверява с подписа на един от тях;
2. кандидатите ограждат верния според тях 
отговор; ако в процеса на решаване на теста 
кандидатът промени отговора си, то грешния 
поставя в скоби и огражда верния; 
3. въпросите от теста са от затворен тип и 
са 50 (петдесет) на брой, като от посочените 
възможни отговори само един е верен; 
4. минималният резултат, при който кан­
дидатът се счита за успешно издържал теста, 
е 21 верни отговора или оценка „Среден 3.00“;
5. таблица за оценяване на резултатите 
от теста:
Брой верни отговори
Оценка
До 20
Слаб 2.00
21 верни отговора
Среден 3.00
От 22 до 30
Добър 3.50
От 31 – 40
Добър 4.00
От 41 до 45
Много добър 4.50
От 46 до 50
Много добър 5.00